Játék platform alkalmazások telepítése

Ezen az oldalon a különböző játék platform alkalmazások (Epic, Origin, Ubisoft, Rockstar stb) telepítésének módjáról olvashatsz.

Itt példaként az Origin alkalmazás telepítését láthatod, de minden más ilyen alkalmazást ezekkel a lépésekkel telepíthetsz.

## Előkészületek

1. Válts **Asztal módba**
2. Töltsd le a platform telepítőjét (Windows 64 bites verziót).

## A telepítés menete

1. Nyitsd meg (asztal módban) a Steamet.
2. A bal alsó sarokban "nem steames játék"-ként add hozzá a telepítőt. (A fájltípusnál válaszd az "All Files"-t, ekkor mutatja csak az exe vagy msi fájlokat.)
3. Kattints jobb gombbal az új ikonon (Steamben), és a **Tulajdonságok** -ra kattintva a **Kompatibilitás** menüben válaszd ki a 7.05-ös protont. Lehet, hogy végül más verzióra lesz szükség, ez azonban elég jó kiindulási alap.
4. Futtasd a telepítőt (ha indítás után egyből visszalép (azaz ismét "játék" feliratot látsz nem pedig, hogy "fut"), akkor valószínűleg másik proton verziót kell választanod. Ilyenkor ajánlott valamelyik GE proton telepítése (lásd az Alapvető tudnivalók oldalon a hasznos programok résznél a ProtonUp-Qt programot). Ha a telepítő lefutott, akkor a következő feladat az indítási ikon létrehozása (illetve jelen példában átalakítása a telepítő ikonjából.
5. Nyitsd meg a Discover alkalmazást, és navigálj el benne a **/home/deck/.local/share/Steam/steamapps/compatdata/** könyvtárba (egyszerűbb, ha innen kimásolod, és a címsor jobb oldalára kattintva beilleszted). Hogyha nem látod a ".local" mappát navigálás közben, akkor a Discover jobb felső részén található három csík ikonra kattintva a lenyíló menüből válaszd ki a **Show Hidden Files** pontot.
6. Itt a sok számmal elnevezett könyvtárat látsz, itt kell "megkeresni" a friss telepítést. Ezt legegyszerűbben úgy teheted meg, ha jobb gombbal kattintasz, és átállítod a rendezési elvet létrehozási dátumra (**Sort by -> Created**).
7. Ha megvan a megfelelő könyvtár, akkor ezen belül navigálj el a **/pfx/dosdevices\_c** mappába, és itt megkeresheted a telepített program könyvtárát (feltehetőleg az egyik Program Files könyvtárban lesz).
8. A Steamben kattints jobb gombbal a telepítő ikonjára és a **Tulajdonságok**at kiválasztva nyomd meg a **Tallózás** gombot, így megadhatjuk a futtatandó fájl helyét.
9. A discoverben megtalált elérési utat felhasználva navigálj el futtatandó fájlhoz (sajnos nem lehet így bemásolni az utat), vagy a **Cél** és az **Indítás helye** mezőkbe másold be a megfelelő elérési utat. **FONTOS**: a parancsikonnál az elérési utakat mindig tedd idézőjelek közé, ahogy a fenti képen is látszik.
10. Megadhatod azt a platformnak, hogy az SD kártyára is telepíthess majd játékokat, ezt az alábbi módon teheted.
	1. A Discoverben navigálj el az SD kártyára (a bal oldali ikonok közül kattints az SD kártyára)
	2. A címsor jobb felső részére kattintva lépj az elérési út szerkesztési módjára és másold ki az elérési utat
	3. Itt a kurzorra kattintva a címsorban megjelenik a már kimásolható elérési út.
	4. Az **Indítási opciók**nál írd be az alábbi sort, így lehetővé teszed, hogy az SD kártyára telepíthess játékokat a platformról (az elérési út az előbbiekben kimásolt legyen, illetve figyel a %command% előtti szóközre!): **STEAM\_COMPAT\_MOUNTS=/run/media/mmcblk0p1/ %command%**
11. Az újonnan létrehozott ikon grafikáit módosítsd ízlés szerint (ennek módjait lásd az Ikonok és bannerek beállítása oldalon - legegyszerűbb a Decky Loader SteamGridDB pluginje)